**Rytmetys: Žiemos saulėgrįža. Elnias devyniaragis**

**1-4 klasės**

Renginys skirtas visai mokyklos bendruomenei. Šiam rytmečiui ruošiamasi įvairių pamokų metu.

**Tikslas:**

1. Susipažinti su esminiais Elnio devyniaragio šventinio rytmečio bruožais, gebėti apibūdinti jo prasmę, savais žodžiais aptarti Žiemos saulėgrįžos papročius ir tradicijas. Skleisti ir puoselėti lietuvių etninę kultūrą. Ugdyti atsakomybę už tautos kultūros paveldą.

**Uždaviniai:**

1. Išmoktas etnokultūrines žinias taikys rengiant šventes, organizuojant renginius, stiprinant sąsajas su šeimos ir visuomenės gyvenimu.
2. Gebės analizuoti svarbiausių tradicinių švenčių kilmę, raidą bei papročius, giliau pažins savo tautos etnokultūrinį ir dvasinį paveldą, švenčiant tradicines šventes.
3. Jaus atsakomybę už tradicinį savo tautos kultūros likimą, ugdysis etninės kultūros tęstinumo poreikį.

**Atitiktis Etninės kultūros programos mokymo turiniui:**

Pasaulėjauta, žmogaus ryšys su gamta ir ūkinė veikla.

 [Kalendoriniai papročiai ir šeimos narių tradiciniai darbai.](https://emokykla.lt/bendrosios-programos/pradinis-ugdymas/49?clases=&educations=&st=1&types=5%2C7&ach-1=0&ct=1#e10952255461) [Bendruomeniniai darbai ir kalendoriniai papročiai tradicinėje kultūroje.](https://emokykla.lt/bendrosios-programos/pradinis-ugdymas/49?clases=&educations=&st=1&types=5%2C7&ach-1=2&ct=2&ach-2=2&ach-3=2#e38905977791)

Kelia etnokultūrinės raiškos idėjas ir kūrybiškai jas įgyvendina klasės, mokyklos bendruomenės veikloje (B2.1.3).

Intuityviai savais žodžiais vertina savo ir kitų etnokultūrinės raiškos idėjas ir jų įgyvendinimą (B2.2.2).

Aptaria tradicijų reikšmę. Paskatintas kelia klausimus ir ieško atsakymų apie etninės kultūros vertybes, jų tęstinumą (C1.2.2).

**Integraciniai ryšiai:** Lietuvių kalba ir literatūra, visuomeninis ugdymas, gamtos mokslai, muzika, šokis, technologijos, dailė.

**Mokymo(si) priemonės:** žibintai, žvakutės/ugnelės, agro plėvelė, elektrinės girliandos, gamtinė medžiaga, klijai, putplasčio burbulai 8/10 cm skersmens, žirklės, balti šalikai, kepurėlės, pirštinės ar kt., elnio dekoracija.

**Ugdomos kompetencijos:** pažinimo, kūrybiškumo, socialinė, emocinė ir sveikos gyvensenos, kultūrinė, komunikavimo.

**Rytmečio esmė:**

1. Žiemos saulėgrįža esmė, kai Saulė kyla vis aukščiau šviečia vis ilgiau. Tai džiaugsmo šventė, per kurią švenčiamas simbolinis Saulės atgimimas!
2. Elnias devyniaragis – senovės lietuvių mitologinė būtybė. Elnias išbėga per žiemos saulėgrįžą, o per Kalėdas sugrįžta raguose nešdamas Saulę – džiaugsmo, naujo gyvenimo simbolį.
3. Saulės šviesa ir šiluma, kurią savo raguose atneša elnias devyniaragis yra gerumo ir nuoširdumo simbolis tarp artimų žmonių.

**Rytmečio eiga:**

Šventė vyksta mokyklos kieme. (Skamba Kalėdinė daina: ,,Atlėkė elnias devyniaragis“)

<https://www.youtube.com/watch?v=KuTj5oVUDmk>

**Atlėkė elnias devyniaragis**
Atlėkė elnias devyniaragis
Oi kalėda devyniara
Šulnelin žiuro ragelius skaito
Oi kalėda ragelius skai
Ant mano galvos devyni ragai
Oi kalėda devyni rag
O šian dešimtan kalveliai kala
Oi kalėda kalveliai ka
O jūs kalveliai manie brolaliai
Oi kalėda manie brola
O jūs nukalkit sidabro kupką
Oi kalėda sidabro kup
Sidabro kupką perlų vainiką
Oi kalėda perlų vaini
Sidabro kupkas vyneliui gerti
Oi kalėda vyneliui ger
Perlų vainikas ant galvos dėtie
Oi kalėda ant galvos dėt.

Kieme paruošta elnio devyniaragio dekoracija. Aplink jį balta šviečianti saulė (agro plėvelės skritulys su led. lempučių girliandų spinduliais)

Visa mokyklos bendruomenė sustoja dideliu ratu aplink saulę.

**Mokinių žodžiai:**

1. Už girių, už tolių

Dangaus ugnelė

Tai šventa ugnelė

Dangaus Dievaitė

1. Ją žemėn neša

Devyniaragis

Ir laimina žmones

Ilgo gyvenimo linki

1. Šiandien - saulėgrįžos šventė!
Tai - naujos pradžios diena. Šią dieną reikia degti žvakes, kad namuose būtų kuo daugiau šviesos, nes elnias devyniaragis išbėgo parnešti saulės savo raguose.
2. Laiko ratas sukasi. Gruodžio 21-oji – žiemos saulėgrįža – paženklinta naujo gamtinio ciklo pradžia. Nuo šio momento Saulė vis aukščiau ir aukščiau kops į padanges, vis ilgiau ir ilgiau užsibus danguje, kasdien kantriai ir kruopščiai iš tamsiojo paros meto atkariaudama po kruopelytę šviesos. Tai džiaugsmo šventė, per kurią švenčiamas simbolinis Saulės atgimimas!
3. Senovės lietuviai nuo seno žiemos saulėgrįžą minėdavo Elnio devyniaragio švente su jai būdingomis apeigomis, ritualais, simboliais.
4. Elnias devyniaragis – senovės lietuvių mitologinė būtybė. Lietuviai tikėjo, jog jis savo raguose neša dangaus kūnus (dažniausiai Mėnulį arba Saulę). Elnias išbėga per žiemos saulėgrįžą, o per Kalėdas sugrįžta raguose nešdamas Saulę – džiaugsmo, naujo gyvenimo simbolį. Nuo priešpilnio mėnulio iki pilnaties – 9 paros, todėl jis vadinamas devyniaragiu.
5. Sakmė:

 „Mama vaikams sakydavo: „Vaikai, – sako, – laukit, žiūrėkit per langus – atbėgs elnias… Jis bus labai gražus… baltas baltas… su labai gražiu vainiku… ir pėdukės elnio bus baltos, ir uodegytės galas baltas, tai jau, – sako, – skirkit… Atseit sako, kai jis krito iš dangaus, tai jam debesys nuplovė uodegą ir kanopas padažė.“ Ir kai elnias išeina iš miško, tai tada ir būna Kalėdos.“

*Skambant dainai ,,Snaudalė snaudžia‘‘ bendruomenės nariai su šviesuliais rankose lėtu žingsniu eina aplink saulės simbolį.*

<https://www.youtube.com/watch?v=7c646AFVnSM>

**Snaudalė snaudžia**

***Snaudalė snaudžia tūta tūta,*** *Nei verpia nei audžia tūta tūta,
Verpstė ant suolo tūta tūta.
Verpstas po suolu tūta tūta..
Ir atvažiuoja
Snaudalės tėvas
Kiaulę paskinkęs
Geldon insėdęs.*

*Mokinių žodžiai*

Elnio devyniaragio dieną vyksta apeigos su ugnimi, simbolizuojančia Saulę. Protėviai užkurdavo ritualinius laužus, dainuodavo Saulę šlovinančias dainas.

Mokinių žodžiai

1. Pasak etnologo Liberto Klimkos: „Kitados žmogus tikėjo, kad piktosios žiemos jėgos nužudo augmeniją, įkalina Saulę, todėl specialiomis maginėmis apeigomis reikia Visatą sukurti iš naujo, kad laikas pradėtų tekėti ir kartu su saulute į gamtą sugrįžtų gyvastis”.
2. Kūčių naktis, ypatingas, metas. Laikas tartum sustoja, gamta pasiruošia didžiajam šviesos virsmui, gyvuliai ima kalbėti, šulinyje vanduo vynu pavirsta, ir vaikai prieš miegą nerimastingai pro langelį dairosi – gal mėnesienoje pamatys dangaus skliautais šuoliuojantį elnią su Saule – šv. Kalėdomis – raguose.
3. Šį vakarą uždekime žvakutes, kurkime židinį namuose ar laužą kieme, kad būtų kuo daugiau šviesos aplinkui!
4. Lai Elnias devyniaragis parneš iš tamsos, niūrumos... dienos šviesą. Saulelė stabtelėjusi gręžiasi!
Ir tuoj tuoj atkeliaus ir kitos žiemos šventės, nešančios vis daugiau ir daugiau šviesos.
Gryno ir paprasto artimų žmonių nuoširdumo, plečiančio ir didinančio šviesą. Ir tik tada į širdį ateina tikroji šventė – į kiekvieno širdį ir namus…Švęskime Elnio devyniaragio šventę kaip tai darė mūsų protėviai!

Po šių žodžių vaikai paima žibintus (jie sudėti aplink saulę) ar žvakutes/ugneles. Dainuoja dainą, o paskutinio priedainio metu išeina ratu į klases.

<https://www.zvaigzdele.lt/muzika-vaikams/daineles>

**Daina: Žibinto švieselė**

Kai vėjas pakyla ir lyja lietus,

Kai rudenio lapai jau suka ratus

Liūdėti neleis tau Žibinto šviesa

Jauki ir šilta kaip namų šiluma.

Aaa Aaa Aaa

Žibinto švieselė jauki ir šilta,

Žibinto švieselė apšviečia tave,

Žibinto šviesa, Švieselė šilta

Kai grįši namo išsaugoki ją.

Žibinto švieselė jauki ir šilta,

Žibinto švieselė apšviečia tave,

Žibinto šviesa, Švieselė šilta

Kai grįši namo išsaugoki ją.

Pūga jau užpustė kelius ir takus

Sunku rasti kelią sugrįžt į namus

Paklysti neleis tau Žibinto šviesa

Jauki ir šilta kaip namų šiluma.

Aaa

Žibinto švieselė jauki ir šilta,

Žibinto švieselė apšviečia tave,

Žibinto šviesa, švieselė šilta

Kai grįši namo iš saugoki ją

  **Literatūra ir šaltiniai**

1. Lietuvių tautosaka, V tomas. Smulkioji tautosaka, žaidimai ir šokiai. Sudarė K. Grigas. Vilnius: Mintis, 1968.
2. Mįslių pasaulis / (iš 1920- 1940 m. vaikų periodikos parinko ir spaudai parengė Pranas Sasnauskas).- Kaunas: Vaiga, 2000
3. Kai dar baltieji elniai iš dangaus krisdavo, A. Ragevičienė, Šiaurės Atenai, 1996 12 14, Nr. 48 (342), p. 9.
4. Devyniaragio elnio semantikos akcentai, N. Laurinkienė, Liaudies kultūra, 2000, Nr. 1, p. 30–33.

Kalėdinė daina: ,,Atlėkė alnis devyniaragis“ - el. išteklius. Prieiga internete: [https](%5C%5C%5C%5CUXENSVR%5C%5C%7BFD34A37F%7D%5C%5CEXT%5C%5CYU%5C%5Chttps)[://](file:///D%3A%5CPranesimas_Elnias_devyniaragis%5CNULL)[www.youtube.com/watch?v=KuTj5oVUDmk](https://www.youtube.com/watch?v=KuTj5oVUDmk)

[Kalėdinė daina. ,,Snaudalė snaudžia](https://www.youtube.com/watch?v=7c646AFVnSM&list=PLSGuDo_4PKq2iV7bx5JEqwkk5jSIP0GYd)“ ansamblis „Dzingulis“ - el.išteklius. Prieiga internete: <https://www.youtube.com/watch?v=7c646AFVnSM>

Daina ,,Žibinto švieselė“ - el. išteklius. Prieiga internete: <https://www.zvaigzdele.lt/muzika-vaikams/daineles>

Sutrumpinta filmuko versija (6.05 min.)apie senovės baltų tikėjimą - el. išteklius. Prieiga internete: <https://drive.google.com/file/d/1yMuTAWfRttvyAc4WjA1JgJoEVbFbDg0n/view>

Pilna filmuko versija (23.52 min) etnokosmologo Jono Vaiškūno ir mitologo Dainiaus Razausko diskusij~~ą~~a apie tai, kokie pasaulio kūrimo vaizdiniai yra būdingi baltų pasaulėvaizdžiui ir kuo svarbi Žiemos saulėgrįžos šventė - el. išteklius. Prieiga internete: <https://www.youtube.com/watch?v=dcf-e-vMV7s>

**Priedai:**

**Atlėkė elnias devyniaragis**

Atlėkė elnias devyniaragis
Oi kalėda devyniara
Šulnelin žiuro ragelius skaito
Oi kalėda ragelius skai
Ant mano galvos devyni ragai
Oi kalėda devyni rag
O šian dešimtan kalveliai kala
Oi kalėda kalveliai ka
O jūs kalveliai manie brolaliai
Oi kalėda manie brola
O jūs nukalkit sidabro kupką
Oi kalėda sidabro kup
Sidabro kupką perlų vainiką
Oi kalėda perlų vaini
Sidabro kupkas vyneliui gerti
Oi kalėda vyneliui ger
Perlų vainikas ant galvos dėtie
Oi kalėda ant galvos dėt.

**Snaudalė snaudžia**

**Snaudalė snaudžia tūta tūta**
Nei verpia nei audžia tūta tūta
Verpstė ant suolo…
Verpstas po suolu
Ir atvažiuoja
Snaudalės tėvas
Kiaulę paskinkęs
Geldon insėdęs

**Žibinto šviesa**

Kai vėjas pakyla ir lyja lietus

Kai rudenio lapai jau suka ratus

Liūdėti neleis tau žibinto šviesa

Jauki ir šilta kaip namų šiluma.

Aaaa aaaa aaaa

Žibinto švieselė jauki ir šilta.

Žibinto švieselė apšviečia tave.

Žibinto šviesa švieselė šilta

Kai grįši namo išsaugoki jaą/2k.

Pūga jau užpustė kelius ir takus

Sunku rasti kelią sugrįžt į namus

Paklysti neleis tau žibinto šviesa

Jauki ir šilta kaip namų šiluma.

Aaaa aaaa aaaa

Žibinto švieselė jauki ir šilta.

Žibinto švieselė apšviečia tave.

Žibinto šviesa švieselė šilta

Kai grįši namo išsaugoki jaą.....

**Sakmė:**

„Mama vaikams sakydavo: „Vaikai, – sako, – laukit, žiūrėkit per langus – atbėgs elnias… Jis bus labai gražus… baltas baltas… su labai gražiu vainiku… ir pėdukės elnio bus baltos, ir uodegytės galas baltas, tai jau, – sako, – skirkit… Atseit sako, kai jis krito iš dangaus, tai jam debesys nuplovė uodegą ir kanopas padažė.“ Ir kai elnias išeina iš miško, tai tada ir būna Kalėdos.“

**Refleksija:** įgytas etnokultūrines žinias pritaikė praktinėse kūrybinėse veiklose gaminant darbelius. Po to surengiama paroda-aptarimas iš praktinėje veikloje pagamintų mokinių dirbinių.

Rytmečio aprašą parengė: Kauno ,,Šilo“ pradinės mokyklos mokytojos metodininkės Irma Rekuvienė ir Ramunė Petravičienė.